Source: https://stopinfractori.ro/asalt-de-pe-locul-trei-baschetbalistii-de-la-csm-ploiesti-au-ramas-pe-podium/
Timestamp: 2020-02-23 10:50:49+00:00

Document:
Asalt de pe locul trei. Baschetbaliştii de la CSM Ploieşti au rămas pe podium - Stop infractori
Acasă Sport Asalt de pe locul trei. Baschetbaliştii de la CSM Ploieşti au rămas...
Asalt de pe locul trei. Baschetbaliştii de la CSM Ploieşti au rămas pe podium
Echipa masculină de baschet CSM Ploieşti va aborda returul fazei semifinale a Ligii I de pe ultima treaptă a podiumului. Formaţia antrenată de Eugen Ilie a coborât un loc în clasament după disputarea restanţei de la Brăila, dintre CS Cuza Sport şi Politehnica Iaşi, încheiată cu victoria la limită a moldovenilor, scor 66-65. În urma acestui rezultat, Politehnica Iaşi a urcat pe prima poziţie a ierarhiei, cu 9 puncte, urmată de un pluton format din trei echipe, fiecare cu câte 8 puncte: BCM Olimpic Baia Mare, CSM Ploieşti şi Timba Timişoara. Într-un clasament al rezultatelor directe înregistrate între cele trei formaţii, maramureşenii stau cel mai bine, având două victorii, urmaţi de Vlad Dumitrescu şi compania, cu un succes, în faţa Timbei, şi de gruparea bănăţeană, cu două înfrângeri.
Clasament, locurile 2-4
2. BCM Olimpic Baia Mare (3-2), 2 victorii, 0 înfrângeri – 4 puncte
3. CSM Ploieşti (3-2), 1 victorie, 1 înfrângere – 3 puncte
4. Timba Timişoara (3-2), 0 victorii, 2 înfrângeri – 2 puncte
La jumătatea fazei semifinale, Ştiinţa Bucureşti (2-3) şi CS Cuza Sport Brăila (0-5) ocupă ultimele două poziţii, singurele care pecetluiesc, practic, încheierea sezonului după terminarea celor 10 etape. Duminică, 3 aprilie, se va desfăşura prima rundă din retur, CSM Ploieşti urmând să evolueze, de la ora 17:00, în Sala Polivalentă „Danubius”, împotriva formaţiei CS Cuza Sport Brăila. În celelalte două partide, liderul Politehnica Iaşi se va deplasa în Maramureş, pentru a da replica lui BCM Olimpic Baia Mare, în vreme ce Ştiinţa Bucureşti va primi vizita Timbei Timişoara.
Liga I, faza semifinală, clasament
1. Politehnica Iaşi (4-1) – 9 puncte
2. BCM Olimpic Baia Mare (3-2) – 8 puncte
3. CSM Ploieşti (3-2) – 8 puncte
4. Timba Timişoara (3-2) – 8 puncte
5. Ştiinţa Bucureşti (2-3) – 7 puncte
6. CS Cuza Sport Brăila (0-5) – 5 puncte
Programul echipei CSM Ploieşti în retur:
Etapa 6: CS Cuza Sport Brăila – CSM Ploieşti (3 aprilie)
Etapa 7: CSM Ploieşti – Ştiinţa Bucureşti (10 aprilie)
Etapa 8: Timba Timişoara – CSM Ploieşti (17 aprilie)
Etapa 9: CSM Ploieşti – BCM Olimpic Baia Mare (24 aprilie)
Etapa 10: CSM Ploieşti – Politehnica Iaşi (15 mai)

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM